એ પહેલાં ટી-બ્રેક પૂર્વેના સત્રમાં, ઈંગ્લેન્ડનો બીજો દાવ 180 રનમાં પૂરો કરાવી દેવામાં ભારતના બોલરો સફળ થયા હતા. પહેલા દાવમાં 13 રન પાછળ રહેલા ભારતને મેચ જીતવા માટે 194 રનનો ટાર્ગેટ મળ્યો છે. ઈંગ્લેન્ડે 87 રનમાં જ 7 વિકટે ખોઈ દીધી હતી, પણ 20 વર્ષના સેમ કરને ભારતના બોલરોને જોરદાર લડત આપી હતી અને 63 રન કરીને સૌથી છેલ્લો આઉટ થયો હતો. કરને 65 બોલનો સામનો કર્યો હતો અને 9 ચોગ્ગા અને બે છગ્ગા પણ ફટકાર્યા હતા. એને આદિલ રશીદ (16) અને સ્ટુઅર્ટ બ્રોડ (11)નો ટેકો મળ્યો હતો. રશીદ 40 બોલ અને બ્રોડ 28 બોલ રમ્યો હતો.